CELEX: 22012D0356
Language: bg
Date: 2012-06-15 00:00:00
Title: 2012/356/ЕС: Решение № 1/2012 на Съвета на министрите АКТБ—ЕС от 15 юни 2012 година по отношение на преразглеждането на реда и условията за финансиране на инвестиции (глава 1 от приложение II към Споразумението за партньорство АКТБ—ЕС)

4.7.2012   
            
            
               BG
            
            
               Официален вестник на Европейския съюз
            
            
               L 174/27
            
         РЕШЕНИЕ № 1/2012 НА СЪВЕТА НА МИНИСТРИТЕ АКТБ—ЕС
   от 15 юни 2012 година
   по отношение на преразглеждането на реда и условията за финансиране на инвестиции (глава 1 от приложение II към Споразумението за партньорство АКТБ—ЕС)
   (2012/356/ЕС)
   СЪВЕТЪТ НА МИНИСТРИТЕ АКТБ—ЕС,
   като взе предвид Споразумението за партньорство между членовете на групата държави от Африка, Карибите и Тихоокеанския басейн (АКТБ), от една страна, и Европейската общност и нейните държави членки, от друга страна (1), така както последно е изменено (наричано по-нататък „Споразумението за партньорство АКТБ—ЕС“), и по-специално член 100 от него,
   като има предвид, че:
   
               (1)
            
            
               В съответствие с член 6б от приложение II към Споразумението за партньорство АКТБ—ЕС беше извършена междинна оценка на използването на АКТБ Инструмента за инвестиции и на собствените ресурси на Европейската инвестиционна банка в региона на АКТБ. Една от представените в междинната оценка препоръки беше да се обезпечат допълнителни безвъзмездни средства за техническа помощ.
            
         
               (2)
            
            
               Като се вземат предвид резултатите от междинната оценка следва да се повиши от 10 % на 15 % частта от пакета, предназначена за лихвени субсидии, които могат да бъдат използвани за техническа помощ по проекти, както е предвидено в член 1, параграф 3 и член 2, параграф 9 от приложение II към Споразумението за партньорство АКТБ—ЕС,
            
         ПРИЕ НАСТОЯЩОТО РЕШЕНИЕ:
   Член 1
   Приложение II към Споразумението за партньорство АКТБ—ЕС се изменя, както следва:
   
               1)
            
            
               В член 1 параграф 3 се заменя със следното:
               „3.   Лихвените субсидии могат да се капитализират или да се използват във вид на безвъзмездни средства. Размерът на лихвената субсидия, изчислена по отношение на стойността ѝ по време на изплащане на заема, се осигурява по перото за лихвена субсидия, посочено в приложение Iб, параграф 2, буква в), и се изплаща пряко на Банката. До 15 % от това перо за лихвени субсидии могат също да бъдат използвани за осигуряване на техническа помощ по проекти в държавите от АКТБ.“
            
         
               2)
            
            
               В член 2 параграф 9 се заменя със следното:
               „9.   Лихвените субсидии могат да се капитализират или да се използват във вид на безвъзмездни средства. До 15 % от този бюджет за лихвени субсидии могат да бъдат използвани за осигуряване на техническа помощ по проекти в държавите от АКТБ.“
            
         Член 2
   Настоящото решение влиза в сила в деня на приемането му.
   
      Съставено в Порт Вила на 15 юни 2012 година.
      
         
            За Съвета на министрите АКТБ—ЕС
         
         
            Председател
         
         A. BAPTISTE
      
   
   
      (1)  ОВ L 317, 15.12.2000 г., стр. 3.